Coordenadas: 43°28′55″N 8°13′55″O﻿ / ﻿43.481833333333, -8.2318055555556

O **Museo Naval de Ferrol** está situado dentro da base Naval de Ferrol, no antigo Cuartel de Presidiarios coñecido como **San Campio**, foi proxectado en 1765, lugar onde se aloxaban os presidiarios mentres duraban os traballos de construción, reparación e limpeza dos buques.

Este museo conta con magníficos modelos de barcos de grandes dimensións, cartografía, canons, armamento antisubmarinos, velas, instrumentos de navegación, traxes de mergullo, bandeiras, maquetas de barcos e outro tipo de aparellos relacionados co mar.

Historia
--------

A partir de 1970 comezan a recompilarse e catalogarse obxectos dispersos polas múltiples dependencias que, xunto cos da recuperación dos restos do pecio da fragata *Santa María Magdalena*, afundida na ría de Viveiro ano 1810, propician a creación do Museo Naval, inaugurado o 5 de marzo de 1986.

Ademais pódese ver unha variada colección de cartografía con pezas destacables como o *Atlas de Tofiño*. Tamén hai numerosas maquetas de todo tipo de buques e maquetas de batallas navais importantes, proxectís de artillaría e torpedos de varios tipos e calibres.

Neste mesmo recinto sitúase a Biblioteca Naval de Ferrol con máis de 40.000 volumes e que conta con varios libros antigos, o máis antigo data do ano 1601. Creada en 1872 polo capitán xeneral do Departamento, Miguel Lobo Malagamba, con fondos duplicados da Biblioteca Central de Madrid e da Biblioteca do Observatorio da Mariña de San Fernando. Contén os fondos da antiga Biblioteca de Gardamariñas do século XVIII e da primitiva Escola de Enxeñeiros Navais tamén creada en Ferrol.

Contido
-------

Entre os seus obxectos pódense observar restos mariños fosilizados, mecanismos de artes náuticas, compases, mascaróns de proa, cadros e gravados con temática mariñeira, cartas mariñas antigas e documentos históricos.

Presenta información de todos os navíos construídos en Ferrol de 1751 a 1984.

No interior, ademais, exhíbese unha áncora medieval rescatada do fondo da dársena do porto da vila de Mugardos, na ría ferrolá.

Galería de imaxes
-----------------

* Exposición de áncorasExposición de áncoras
* Pezas recuperadas da fragata MagdalenaPezas recuperadas da fragata *Magdalena*
* A lancha de pasaxeiros Mugardos-FerrolA lancha de pasaxeiros Mugardos-Ferrol
* Buque escola de manobra, GalateaBuque escola de manobra, *Galatea*
* Buque escola precedente do 'GalateaBuque escola precedente do 'Galatea
* Mostras de pranchas de protección dos acoirazados tipo EspañaMostras de pranchas de protección dos acoirazados tipo *España*
* 
* Maqueta do acoirazado EspañaMaqueta do acoirazado *España*
* Maqueta do acoirazado EspañaMaqueta do acoirazado *España*
* Maqueta da fragata MagdalenaMaqueta da fragata *Magdalena*
* Maqueta do canoneiro Cánovas del CastilloMaqueta do canoneiro **Cánovas del Castillo**
* Maqueta da fragata rápida ArieteMaqueta da fragata rápida **Ariete**
* Foto do cruceiro Baleares da clase CanariasFoto do cruceiro **Baleares** da clase **Canarias**

Notas
-----

1. ↑  Biblioteca Naval Arquivado 24 de setembro de 2015 en Wayback Machine.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Museo Naval de Ferrol Modificar a ligazón no Wikidata*** |

### Outros artigos

* Exposición Nacional da Construción Naval

### Bibliografía

* LOS CRUCEROS ESPAÑOLES, "Crónica versus historia 1875-1975", Campanera I Rovira, Albert. Edición 2014. ISBN 978-84-941347-4-6 *(en castelán)*

### Ligazóns externas

* Arquivo Naval de Ferrol *(en castelán)*

| * v
* c
* e
Lugares de interese de Ferrol |
| --- |
| Lugares senlleiros | Arsenal •  Castelo de San Felipe •  Concatedral de San Xiao •  Ferrol Vello •  Capela de Nosa Señora das Angustias •  Capela de Nosa Señora das Dores •  Casa do Patín •  Igrexa de San Francisco •  Mercado de Ucha •  Ermida de Chamorro |
| Museos | Museo Naval •  Exposición Nacional da Construción Naval •  Museo da Natureza •  Ateneo Ferrolán •  Aquaciencia •  Centro Torrente Ballester |
| Parques e espazos naturais | 

|  |
| --- |
| Xardíns de Herrera •  Ría de Ferrol •  Cabo Prior |
| Praias | Caranza •  Doniños •  Esmelle •  Lumebó •  Ponzos • San Xurxo  •  Santa Comba |

 |
| Artes escénicas | Teatro Jofre |